projecte-aina/catalan_government_crawling huggingface dataset:
Amb aquestes víctimes, són 96 les persones que han mort en accident de trànsit aquest any a la xarxa viària interurbana de Catalunya
DIA: Dissabte, 27 de juliol de 2019
El Servei Català de Trànsit informa que a primera hora de la tarda s'ha produït un sinistre mortal de trànsit al punt quilomètric 29 de la C-12 a Xerta (Baix Ebre).
Els Mossos d'Esquadra han rebut l'avís a les 13.57 h
Per causes que encara s'estan investigant, dos turismes han xocat frontalment i com a conseqüència de l'accident, dues persones d'un dels vehicles han mort.
Es tracta del conductor, un home de 30 anys, M.G.V. i veí de Tortosa, i una nena menor d'edat que anava a la part posterior del vehicle.
A més, una tercera persona, l'acompanyant del mateix vehicle, ha quedat ferit crític i l'han traslladat a l'Hospital Joan XXIII.
Al migdia del diumenge ha mort a l'hospital.
Es tracta d'un home de 33 anys JL.B.P., també veí de Tortosa.
I hi ha hagut un darrera persona atesa, el conductor de l'altre vehicle, ferit menys greu i traslladat a l'Hospital Verge de la Cinta.
Arran de la incidència, s'han activat sis patrulles del cos dels Mossos d'Esquadra, tres dotacions dels Bombers de la Generalitat i tres ambulàncies medicalitzades i l'helicòpter del Sistema d'Emergències Mèdiques (SEM).
Pel que fa a la incidència viària, la C-12 ha estat tallada en els dos sentits durant dues hores aproximadament.
S'han fet diversos desviaments per vies alternatives quan ha estat possible.
Amb aquesta víctima, són 96 les persones que han mort en accident de trànsit aquest any a la xarxa viària interurbana de Catalunya
DIA: Dissabte, 27 de juliol de 2019
El Servei Català de Trànsit informa que ahir al vespre es va produir un sinistre mortal de trànsit al punt quilomètric 104,5 de l'AP-7 a Sant Celoni (Vallès Oriental).
Els Mossos d'Esquadra van rebre l'avís a les 20.19 h
Per causes que encara s'estan investigant, un turisme es va accidentar i va donar diverses voltes de campana.
Com a conseqüència de l'accident, el conductor i únic ocupant del vehicle va morir.
Es tracta d'un home de 51 anys, J.S.U. i veí de l'Albi.
Arran de la incidència, es van activar quatre patrulles del cos dels Mossos d'Esquadra, tres dotacions dels Bombers de la Generalitat i dues ambulàncies medicalitzades del Sistema d'Emergències Mèdiques (SEM).
Pel que fa a la incidència viària, es va tallar l'AP-7 en sentit nord.
A les 21:15 es va obrir un carril, amb aturades de més de 3km.
A les 22:25 es va normalitzar la circulació.
Amb aquesta víctima, són 97 les persones que han mort en accident de trànsit aquest any a la xarxa viària interurbana de Catalunya
DIA: Diumenge, 28 de juliol de 2019
VIA: N-II al punt quilomètric 664 a Sant Pol de Mar (Maresme)
El Servei Català de Trànsit informa que a primera hora d'aquest matí s'ha produït un sinistre mortal de trànsit al punt quilomètric 664 de l'N-II a Sant Pol de Mar (Maresme).
Els Mossos d'Esquadra han rebut l'avís a les 05.33 h
Per causes que encara s'estan investigant, un motorista ha tingut una sortida de via i ha caigut.
L'han traslladat en estat greu a l'Hospital Can Ruti, on ha mort.
Es tracta d'un home de 47 anys.
Arran de la incidència, s'han activat sis patrulles del cos dels Mossos d'Esquadra, una dotació dels Bombers de la Generalitat i dues ambulàncies medicalitzades del Sistema d'Emergències Mèdiques (SEM).
Amb aquesta víctima, són 99 les persones que han mort en accident de trànsit aquest any a la xarxa viària interurbana de Catalunya
DIA: Dimecres, 7 d'agost de 2019
VIA: C-1412b al punt quilomètric 12 a la Baronia de Rialb (Noguera)
El Servei Català de Trànsit informa que aquest migdia s'ha produït un sinistre mortal de trànsit al punt quilomètric 12 de la C-1412b a la Baronia de Rialb (Noguera).
Els Mossos d'Esquadra han rebut l'avís a les 14.20 h
Per causes que encara s'estan investigant, un totterreny amb dos ocupants ha sortit de la via i ha caigut per un barranc.
A causa de l'accident ha mort el conductor del vehicle.
Es tracta d'un home de 57 anys, J.C.B., veí de Ponts.
Arran de la incidència, s'han activat tres patrulles del cos dels Mossos d'Esquadra, dues dotacions dels Bombers de la Generalitat i dues ambulàncies medicalitzades del Sistema d'Emergències Mèdiques (SEM).
DIA: Dimarts, 24 de juliol de 2018
El Servei Català de Trànsit informa que ahir a la tarda es va registrar un sinistre viari mortal a la TV-2126 al quilòmetre 1,5, al terme municipal de Calafell (Baix Penedès).
Els Mossos d'Esquadra van rebre l'avís a les 19:40 h.
Per causes que s'estan investigant, hi va haver un accident d'una motocicleta.
Com a conseqüència d'això, va morir el conductor d'aquest vehicle, I.N.A., de 21 anys i veí de Segur de Calafell.
Arran de la incidència, que va obligar a tallar la via en tots dos sentits, es van mobilitzar set patrulles dels Mossos d'Esquadra, una dotació dels Bombers de la Generalitat i l'helicòpter i tres ambulàncies del Sistema d'Emergències Mèdiques (SEM).
S'hi pot contactar mitjançant el telèfon gratuït 900 100 268.
DIA: Dimecres, 25 de juliol de 2018
VIA: N-II, al punt quilomètric 747 a Borrassà (Alt Empordà)
El Servei Català de Trànsit informa que aquesta tarda s'ha registrat un sinistre viari mortal a l'N-II al quilòmetre 747, al terme municipal de Borrassà (Alt Empordà).
Els Mossos d'Esquadra han rebut l'avís a les 15:06 h.
Per causes que s'estan investigant, hi ha hagut una col·lisió frontal entre dos turismes.
Com a conseqüència d'això, n'han mort els dos conductors.
Es tracta d'un home de nacionalitat italiana, únic ocupant d'un dels dos turismes, i d'un home de nacionalitat francesa.
Amb aquest últim, hi viatjaven tres persones més: la passatgera davantera, que ha resultat ferida greu, i dos menors que viatjaven en els seients posteriors, que han resultat ferits menys greus.
Tots tres han estat traslladats a l'hospital Josep Trueta de Girona.
Arran de la incidència, s'han mobilitzat sis patrulles dels Mossos d'Esquadra, quatre dotacions dels Bombers de la Generalitat i l'helicòpter i tres ambulàncies del Sistema d'Emergències Mèdiques (SEM).
Pel que fa a l'afectació viària, s'ha tallat la via en tots dos sentits i s'han fet desviaments per l'N-IIa i l'AP-7.
Posteriorment, a les 17.49 h, s'ha restablert definitivament la circulació.
DIA: Divendres, 27 de juliol de 2018
VIA: AP-7, al punt quilomètric 64 a Vilablareix (Gironès)
El Servei Català de Trànsit informa que aquesta ahir a la nit es va registrar un sinistre viari mortal a l'AP-7 al quilòmetre 64, al terme municipal de Vilablareix (Gironès) en sentit sud.
Els Mossos d'Esquadra van rebre l'avís a les 21.35 h.
Per causes que s'estan investigant, hi va haver una sortida de via d'un turisme.
Com a conseqüència d'això, va morir el conductor, R.M.B.F., de 20 anys i nacionalitat francesa.
A més, el passatger davanter va resultar ferit menys greu i va ser evacuat a l'Hospital Santa Caterina de Salt.
Arran de la incidència, es van mobilitzar sis patrulles dels Mossos d'Esquadra, dues dotacions dels Bombers de la Generalitat i dues ambulàncies del Sistema d'Emergències Mèdiques (SEM).
Pel que fa a l'afectació viària, es va tallar la via es sentit sud entre les sortides 7 i 8 tot i que es feien desviaments.
Posteriorment, a les 22.07 h es va poder obrir un carril i la circulació es va normalitzar a la mitjanit.
DIA: Di umenge, 2 9 de juliol de 2018
El Servei Català de Trànsit informa que aquesta matinada s'ha registrat un sinistre viari mortal a la BP-1413 al quilòmetre 3,5, al terme municipal de Cerdanyola del Vallès (Vallès Occidental).
Els Mossos d'Esquadra han rebut l'avís a les 04.33 h.
Per causes que s'estan investigant, hi ha hagut una sortida de via d'una motocicleta i ha mort el conductor i únic ocupant del vehicle, un home de 30 anys de nacionalitat dominicana.
Arran de la incidència, s'han mobilitat set patrulles dels Mossos d'Esquadra, una dotació dels Bombers de la Generalitat i dues unitats del Sistema d'Emergències Mèdiques (SEM).
DIA: Diumenge, 29 de juliol de 2018
VIA: C-35, al punt quilomètric 47 a Llinars del Vallès (Vallès Oriental)
El Servei Català de Trànsit informa que ahir a la tarda es va registrar un sinistre viari mortal a la C-35 al quilòmetre 47, al terme municipal de Llinars del Vallès (Vallès Oriental).
Els Mossos d'Esquadra van rebre l'avís a les 17.45 h.
Per causes que s'estan investigant, hi va haver un xoc amb quatre turismes implicats en què va morir la passatgera davantera d'un dels cotxes, es tracta d'A.M.A., de 26 anys i veïna de Barcelona.
A més, a conseqüència de la topada, sis persones van resultar ferides de diversa consideració: una en estat crític, evacuada en helicòpter a l'Hospital Universitari Parc Taulí de Sabadell, dues greus, evacuades a l'Hospital General de Granollers, i tres lleus evacuades a l'Hospital de Sant Celoni.
Arran de la incidència, es van mobilitzar vuit patrulles dels Mossos d'Esquadra, quatre dotacions dels Bombers de la Generalitat i l'helicòpter medicalitzat i quatre ambulàncies del Sistema d'Emergències Mèdiques, que també va activar el servei de suport psicològic.
Quant a l'afectació viària, la via es va tallar en ambdós sentits de la marxa quedant reoberta al trànsit a les 21.30 h aproximadament.
El Servei Català de Trànsit informa que aquesta tarda s'ha registrat un sinistre viari mortal a l'N-340 al quilòmetre 1202.5, al terme municipal de l'Arboç (Baix Penedès).
Els Mossos d'Esquadra han rebut l'avís a les 16.37 h.
Per causes que s'estan investigant, un camió ha patit una sortida de via i ha bolcat.
A conseqüència de l'impacte, ha mort el conductor del camió, J.M.H.G, un home de 50 anys i veí d'Avinyonet del Penedès.
En el sinistre, també ha resultat ferit menys greu el passatger davanter del camió, que ha estat traslladat en helicòpter a l'Hospital de Bellvitge.
Arran de la incidència, s'han mobilitzat cinc patrulles dels Mossos d'Esquadra, sis dotacions dels Bombers de la Generalitat i l'helicòpter medicalitzat i quatre ambulàncies del Sistema d'Emergències Mèdiques (SEM).
Quant a l'afectació viària, la via s'ha tallat en ambdós sentits de la marxa.
Posteriorment, s'ha donat pas alternatiu, tot i que s'han registrat més de tres quilòmetres de retencions.
En aquests moments, ja s'ha reobert totalment la via, tot i que es mantenen encara les retencions a la zona.
El Servei Català de Trànsit informa que ahir a la tarda es va registrar un sinistre viari mortal a la BV-2135 al quilòmetre 2, al terme municipal de la Torre de Claramunt (Anoia).
Els Mossos d'Esquadra van rebre l'avís a les 19.22 h.
A conseqüència de l'impacte, va morir la conductora i única ocupant del vehicle, S.R.S., de 43 anys i veïna de Carme.
Arran de la incidència, es van mobilitzar quatre patrulles dels Mossos d'Esquadra, dues dotacions dels Bombers de la Generalitat i l'helicòpter i dues unitats més del Sistema d'Emergències Mèdiques (SEM).
DIA: Divendres, 3 d'agost de 2018
VIA: Camí del Riu, al punt quilomètric 1, a Albesa (Noguera)
El Servei Català de Trànsit informa que ahir a la nit es va registrar un sinistre viari mortal al Camí del Riu, al quilòmetre 1, al terme municipal d'Albesa (Noguera).
Els Mossos d'Esquadra van rebre l'avís a les 22.43 h.
Per causes que s'estan investigant, el passatger davanter d'un tractor, un menor, va caure del vehicle.
A conseqüència d'això, el menor va perdre la vida.
El conductor del tractor va resultar il·lès.
Arran de la incidència, es van mobilitzar quatre patrulles dels Mossos d'Esquadra i dues unitats del Sistema d'Emergències Mèdiques (SEM), que va activar també el suport psicològic.
DIA: Diumenge, 5 d'agost de 2018
VIA: T-310, al punt quilomètric 8, a Montbrió del Camp (Baix Camp)
El Servei Català de Trànsit informa que aquest matí s'ha registrat un sinistre viari mortal a la T-310, al quilòmetre 8, al terme municipal de Montbrió del Camp (Baix Camp), en sentit Mont-roig del Camp.
Els Mossos d'Esquadra han rebut l'avís a les 08.16 h.
A conseqüència del xoc, han mort els dos ciclistes, ambdós veïns de Riudoms.
El conductor del turisme ha resultat il·lès.
Segons informen els Mossos d'Esquadra, el conductor del turisme ha estat detingut com a presumpte autor de dos delictes contra la seguretat del trànsit i dos delictes d'homicidi per imprudència, així com també de conducció sota els efectes de substàncies estupefaents.
Arran de la incidència, s'han mobilitzat onze patrulles dels Mossos d'Esquadra, dues dotacions dels Bombers de la Generalitat i quatre ambulàncies del Sistema d'Emergències Mèdiques, que ha activat també el suport psicològic.
Pel que fa a l'afectació viària, la via s'ha tallat en els dos sentits i s'han fet desviaments senyalitzats.
Finalment, a cinc minuts per les 12 h del migdia, s'ha reobert la circulació a la via.
VIA: C-32, al punt quilomètric 97.5, a Argentona (Maresme)
El Servei Català de Trànsit informa que ahir a la tarda es va registrar un sinistre viari mortal a la C-32, al quilòmetre 97.5, al terme municipal d'Argentona (Maresme), en sentit Barcelona.
Els Mossos d'Esquadra van rebre l'avís a les 18.48 h.
Per causes que s'estan investigant, un turisme i una motocicleta van col·lidir.
A conseqüència del xoc, va morir la passatgera posterior de la moto.
Es tracta de A.J.R., una dona de 34 anys i veïna de Barcelona.
Per la seva banda, el conductor de la motocicleta va resultar ferit greu i va ser traslladat a l'Hospital Germans Trias i Pujol de Badalona.
Arran de la incidència, es van mobilitzar tretze patrulles dels Mossos d'Esquadra, dues dotacions dels Bombers de la Generalitat i l'helicòpter medicalitzat i dues ambulàncies del Sistema d'Emergències Mèdiques.
Quant a l'afectació viària, es van tallar dos carrils en cada sentit de la marxa en aquest punt de la C-32.
DIA: Dimarts, 7 d'agost de 2018
VIA: C-14, al punt quilomètric 131, a Bassella (Alt Urgell)
El Servei Català de Trànsit informa que ahir a la tarda es va registrar un sinistre viari mortal a la C-14, al punt quilomètric 131, al terme municipal de Bassella (Alt Urgell), en sentit sud.
Els Mossos d'Esquadra van rebre l'avís a les 20.33 h.
Per causes que s'estan investigant, hi va haver una col·lisió frontal entre dos turismes.
Com a conseqüència d'aquesta col·lisió, va morir el conductor d'un dels vehicles.
Es tracta d' I.B.F, un home de 41 anys i veí d'Oliana.
En aquest sinistre, tres persones més van resultar ferides i les van traslladar a l'hospital Arnau de Vilanova de Lleida.
Arran de la incidència, es van mobilitzar tres patrulles dels Mossos d'Esquadra, quatre dotacions dels Bombers de la Generalitat i tres ambulàncies del Sistema d'Emergències Mèdiques.
A les 22.58 h aproximadament es va normalitzar la situació a la via.
DIA: Dimecres, 8 d'agost de 2018
VIA: GIV-6321, al punt quilomètric 1,5 a Albons (Baix Empordà)
El Servei Català de Trànsit informa que ahir a la tarda es va registrar un sinistre viari mortal a la GIV-6321, al punt quilomètric 1,5 al terme municipal d'Albons (Baix Empordà), en sentit cap al nucli de la població d'Albons.
Els Mossos d'Esquadra van rebre l'avís a les 16.05 h.
Per causes que s'estan investigant, hi va haver una sortida de via d'un turisme i en va morir el conductor.
Es tracta de S.B.L., un home de 80 anys, veí d'Albons i de nacionalitat espanyola.
Segons les darreres informacions de les investigacions hi hauria indicis de què l'accident s'hagués produït per circumstàncies naturals prèvies a l'accident.
Arran de la incidència, es van mobilitzar cinc patrulles dels Mossos d'Esquadra, tres dotacions dels Bombers de la Generalitat i dues ambulàncies del Sistema d'Emergències Mèdiques.
Aquesta incidència va obligar a donar pas alternatiu a la via.
DIA: Dissabte, 23 de juny de 2018
VIA: N-340, al punt quilomètric 1.059 a Alcanar (Montsià)
El Servei Català de Trànsit informa que ahir a la nit es va registrar un sinistre viari mortal a l'N-340, al quilòmetre 1.059, al terme municipal d'Alcanar (Montsià).
Els Mossos d'Esquadra van rebre l'avís a les 21.52 h.
Per causes que encara s'estan investigant, hi va haver una col·lisió frontal entre dos camions.
Com a conseqüència de la topada, el conductor d'un camió va morir, un home de nacionalitat bielorussa, i el conductor de l'altre vehicle va resultar ferit menys greu i els efectius del Sistema d'Emergències Mèdiques el van traslladar a l'hospital Verge de la Cinta de Tortosa.
Arran de la incidència, es van activar set patrulles dels Mossos d'Esquadra, cinc dotacions dels Bombers de la Generalitat i dues ambulàncies del Sistema d'Emergències Mèdiques.
Quant a l'afectació viària, la via va quedar tallada en els dos sentits de la marxa fins a les 04.40 h, tot i que es van fer desviaments per la TP-3318 i la TV-3316.
DIA: Dilluns, 25 de juny de 2018
VIA: Camí Vall dels Aranyons a la Granadella (les Garrigues)
El Servei Català de Trànsit informa que avui s'ha registrat un sinistre viari mortal al Camí Vall dels Aranyons, al terme municipal de la Granadella (les Garrigues).
Els Mossos d'Esquadra han rebut l'avís a les 14.00 h.
Per causes que encara s'estan investigant, el turisme ha sortit de la via.
Com a conseqüència del sinistre, ha mort el conductor del vehicle i únic ocupant, un home de 77 anys, R.M.F.F., veí de la Granadella.
Arran de la incidència, s'han activat tres patrulles dels Mossos d'Esquadra, cinc dotacions dels Bombers de la Generalitat i una ambulància i l'helicòpter medicalitzat del Sistema d'Emergències Mèdiques.
DIA: Dijous, 28 de juny de 2018
VIA: C-17z, al punt quilomètric 72,5 a Les Masies de Voltregà (Osona)
El Servei Català de Trànsit informa que ahir a la tarda es va registrar un sinistre viari mortal a la C-17z, al quilòmetre 72,5, al terme municipal de Les Masies de Voltregà (Osona).
Els Mossos d'Esquadra van rebre l'avís a les 13.05 h.
Per causes que encara s'estan investigant, es va produir una col·lisió entre dos turismes i, com a conseqüència del xoc, va morir el conductor d'un dels vehicles.
Es tracta d'un home, M.C.M., de 87 anys i veí de Vic que, segons informa el Sistema d'Emergències Mèdiques (SEM), va morir en el trasllat a l'hospital.
En el sinistre també va resultar ferida, en estat menys greu, la conductora de l'altre turisme implicat en l'accident que va ser traslladada al Consorci Hospitalari de Vic.
Arran de la incidència, es van activar cinc patrulles dels Mossos d'Esquadra, dues dotacions dels Bombers de la Generalitat i dues ambulàncies i l'helicòpter medicalitzat del SEM.
Quant a l'afectació viària, es va tallar la C-17z al punt de l'accident fins a les 21.30 h aproximadament que es va restablir la normalitat a la via.
DIA: Dijous, 28 de juny de 2018
El Servei Català de Trànsit informa que ahir a la tarda es va registrar un sinistre viari mortal a la C-25, al quilòmetre 166, al terme municipal de Muntanyola (Osona).
Els Mossos d'Esquadra van rebre l'avís a les 16.05 h.
Com a conseqüència del xoc, va morir la passatgera posterior del vehicle, M.S.P., de 84 anys i veïna de Santpedor.
En el sinistre també van resultar ferides tres persones més, totes elles ocupants del turisme: un ferit crític, traslladat a la Mútua de Terrassa, un ferit greu i un altre de menys greu, ambdós traslladats a l'Hospital de Manresa.
Arran de la incidència, es van activar sis patrulles dels Mossos d'Esquadra, dues dotacions dels Bombers de la Generalitat i cinc ambulàncies del Sistema d'Emergències Mèdiques (SEM).
Quant a l'afectació viària, la C-25 es va tallar en el punt de l'accident, en sentit Lleida, fins a les 17.30 h aproximadament, moment en què es va poder obrir un carril.
Posteriorment, es va obrir del tot la via, tot i que es van registrar fins a 7 km de cues.
DIA: Dissabte, 30 de juny de 2018
VIA: C-16, al punt quilomètric 111 a la Nou de Berguedà (Berguedà)
El Servei Català de Trànsit informa que aquest migdia s'ha registrat un sinistre viari mortal a la C-16, al quilòmetre 111, al terme municipal de la Nou de Berguedà ( Berguedà ).
Els Mossos d'Esquadra han rebut l'avís a les 13.47 h.
Per causes que encara s'estan investigant, s'ha produït un despreniment de pedres en aquest punt de la C-16 i, segons les darreres informacions, una roca hauria impactat contra dos turismes.
En un dels turismes ha resultat mort el conductor - F. A. V. un home de 38 anys i veí de Roda de Ter - i un segon ocupant ha quedat ferit lleu.
En l'altre turisme, ha resultat ferida menys greu una altra persona i ha estat traslladada a l'Hospital Sant Bernabé de Berga.
Arran de la incidència, s'han activat quatre patrulles dels Mossos d'Esquadra, una dotació dels Bombers de la Generalitat i dues ambulàncies i el servei de suport psicològic del Sistema d'Emergències Mèdiques (SEM).
Quant a l'afectació viària, la C-16 està tallada en els dos sentits de la marxa, mentre s'avalua la seguretat d'aquest tram.
De moment, es fan desviaments per la B-400 en sentit sud i per la BV-4025 en sentit nord.
DIA: Dilluns, 02 de juliol de 2018
VIA: AP-7, al punt quilomètric 1,5 a la Jonquera (Alt Empordà)
El Servei Català de Trànsit informa que ahir a la tarda es va registrar un sinistre viari mortal a l'AP-7, al quilòmetre 1,50, al terme municipal de la Jonquera (Alt Empordà).
Els Mossos d'Esquadra van rebre l'avís a les 18:29 h.
Per causes que encara s'estan investigant, un camió va bolcar i van morir els seus dos ocupants; el conductor del vehicle, un home de nacionalitat marroquina, i l'acompanyant; A.D., de 52 anys, nacionalitat algeriana i veí de Sagunt.
Arran de la incidència, es van activar cinc patrulles dels Mossos d'Esquadra, sis dotacions dels Bombers de la Generalitat i dues ambulàncies i l'helicòpter medicalitzat del Sistema d'Emergències Mèdiques (SEM).
Quant a l'afectació viària, l'AP-7 es va tallar a la Jonquera en sentit sud i es van fer desviaments per la N-II.
En aquests moments es manté tallat un carril en sentit sud.
DIA: Dimecres, 04 de juliol de 2018
VIA: TV-3405, al punt quilomètric 1,5 a Amposta (Montsià)
El Servei Català de Trànsit informa que ahir al vespre es va registrar un sinistre viari mortal al Camí Lligallo de Cambra (a l'altura del quilòmetre 1,5 de la TV-3405) al terme municipal d'Amposta (Montsià).
Els Mossos d'Esquadra van rebre l'avís a les 20.19 h.
Per causes que encara s'estan investigant, un turisme va sortir de la via caient posteriorment al canal i, a conseqüència de l'accident, van morir el conductor i la passatgera davantera.
Es tracta d'un home, J.L.M.L., de 80 anys, i d'una dona, C.M.C., de 73 anys, ambdós veïns de Sant Jaume d'Enveja i de nacionalitat espanyola.
A més, un altre home va resultar ferit en estat menys greu i va ser traslladat a l'hospital Comarcal d'Amposta pel Sistema d'Emergències Mèdiques (SEM).
Arran de la incidència, es van activar sis patrulles dels Mossos d'Esquadra, cinc dotacions dels Bombers de la Generalitat, dues ambulàncies del SEM i efectius de la Policia Local.
DIA: Dijous, 5 de juliol de 2018
VIA: N-II, al punt quilomètric 515,7 a Granyanella (Segarra) en sentit Cervera
El Servei Català de Trànsit informa que aquest migdia s'ha registrat un sinistre viari mortal a la N-II a l'altura del quilòmetre 515,7 al terme municipal de Granyanella (Segarra).
Els Mossos d'Esquadra han rebut l'avís a les 14.33 h.
Per causes que encara s'estan investigant, s'ha produït un xoc frontal entre un turisme i una furgoneta.
Com a conseqüència de l'accident ha mort el conductor del turisme, L. L., de nacionalitat marroquina, 61 anys i veí de Cervera.
Pel que fa al conductor de la furgoneta ha resultat ferit menys greu i ha sigut traslladat a l'Hospital Arnau de Vilanova.
Arran de la incidència, s'han activat cinc patrulles dels Mossos d'Esquadra, dues dotacions dels Bombers de la Generalitat i dues ambulàncies i l'helicòpter medicalitzat del SEM.
Quant a l'afectació viària, la via s'ha tallat en els dos sentits de la marxa.
DIA: Dijous, 5 de juliol de 2018
VIA: A-7, al punt quilomètric 1.152 a Vila-seca (Tarragonès)
El Servei Català de Trànsit informa que aquest migdia s'ha registrat un sinistre viari mortal a l'A-7 a l'altura del quilòmetre 1.152 al terme municipal de Vila-seca (Tarragonès).
Els Mossos d'Esquadra han rebut l'avís a les 14.10 h.
Per causes que encara s'estan investigant, un motorista ha sortit de la via i ha mort.
Es tracta de L. G. V, de 37 anys i veí de Mont-roig del Camp.
Arran de la incidència, s'han activat quatre patrulles dels Mossos d'Esquadra, dues dotacions dels Bombers de la Generalitat i dues ambulàncies del SEM.
Quant a l'afectació viària, a causa de l'accident s'ha tallat un carril en sentit sud.